Sanger Prince sterfFoto: Twitter Die sanger se woordvoerder het aan die Associated Press bevestig dat sy liggaam in sy huis in Minneapolis in die VSA gevind is. Die oorsaak van sy dood is nog nie bekend nie. Prince Rogers Nelson, oftewel Prince soos hy bekend gestaan het, was ook ŉ liedjieskrywer, multi-instrumentalis en akteur. Prince het bekendheid verwerf met die liedjie “I wanna be your lover” waarna treffers soos “Purple Rain”, “Kiss” en “When Doves Cry” gevolg het. Hy was ook ewe bekend vir sy flambojante verhoogpersoonlikheid.